Bedelaar in straat raakgeryArgieffoto. ŉ 39-jarige man, wat vermoedelike ŉ bedelaar is, is in ŉ kritieke toestand na ŉ hospitaal geneem nadat hy Dinsdagoggend in Pretoria deur ŉ motor getref is. Athlenda Mathe, woordvoerder van Netcare 911, het gesê die voorval het omstreeks 06:10 in Garsfonteinweg, in die ooste van die stad, plaasgevind. “Volgens inligting van die toneel was die man besig om die pad oor te steek toe hy getref is,” het Mathe gesê. Die man het kritieke beserings opgedoen. Paramedici van Netcare 911 het hom op die toneel gestabiliseer en na ŉ nabygeleë hospitaal geneem vir behandeling.